آمریکا ان بؤیوک ترور سالدیریلاریندان‌ بیری اولا‌راق تاریخه کئچن 11 سپتامبر سالدیری‌لاری‌نین 15. ایل دؤنومو نیویورک باشدا اولماق عذره بازار گونو (بو گون) اؤلکه‌نین بیر چوخ یئرینده تشکیل ائدیلن مراسیم‌لرله خاطیرلانا‌جاق.
ترور تشکیلاتی القاعدهنین 11 سپتامبر 2001-جی ایلده نیو یورک‌داکی دونیا تیجارت مرکزینه (اکیز بورج‌لار) و آمریکا ساوونما ناظیرلیگینده (پنتاگون) ائدیلدیغی ترور سالدیری‌لاریندا حیاتینی ایتیرن‌لر اوچون مراسیم‌لر تشکیل ائدیله‌جک.
مراسیملر اوچون محکم امنیت تدبیرلری آلینارکن، آمریکا خاریجی ایشلر ناظیرلیگی ده 11 سپتامبر اؤنجه‌سی دونیا ایچینده وطنداش‌لارینی اولا بیله‌جک ترور سالدیری‌لارینا قارشی خبردار ائتدی.
سالدیریدا حیاتینی ایتیرنلرین خاطیرلاناجاغی نیویورک‌داکی مراسیم، سالدیری‌لاردا ایلک اوچاغی‌نین اکیز کوله‌لرین چارپدیغی ساعات اولان سحر 8:46دا باشلایا‌جاق.
نیو یورک پولیس تشکیلاتی (NYPD)، مراسیم‌لرین ائدیله‌جگی ساعات‌لاردا، "9-11 آنما" ساحه‌سی‌نین اطرافین‌داکی بیر چوخ کوچه‌نی ترافیکه باغلایا‌جاق.
نیویورک اطفاعیه تشکیلاتیندا (FDNY) دا آیریجا بیر مراسیم تشکیل ائدیله‌جک.
بو آرادا، 11 سالدیری‌لاریندا وظیفه ائدن نیو یورک پولیس تشکیلاتی و نیویورک اطفاعیه تشکیلاتی منسوب‌لاری شرفینه پنتاگون‌دان نیو یورکا تخمینن 400 کیلومترلیک بیر قاچیش باشلادیلدی. جمعه گونو پنتاگونون اولدوغو ویرجینیا باشلایان قاچیش، مراسیم‌لرین ائدیله‌جگی بازار گونو نیویورکدا سونا چاتا‌جاق.
11 سپتامبر 2001-جی ایل ترور سالدیری‌لاردا، 4 یولجو اوچاغی قاچیریلمیش، اوچاغلاردان ایکی‌سی اکیز کوله‌لرین وورموشدو. قاچیریلان بیر دیگر اوچاق باشکند واشینگتوندا پنتاگونو هدف آلارکن دؤردونجو اوچاق ایسه F-16‌لار طرفین‌دن پنسیلوانیا چؤلونده دوشورولموشدو.
اکیز کوله‌لرین 2 مین 606 نفر، پنتاگوندا 125 نفر و قاچیریلان اوچاق‌لاردا ایسه 246 نفر اؤلدورولموشدو. سالدیری‌لاردا 19 تروریستله بیرلیکده عمومی اؤلو سایسی 2 مین 996 اولا‌راق آچیقلانمیشدی.
تاریخین آخینینی دییش‌دیرن 11 سپتامبر حادثه‌لرین‌دن سونرا کئچمیش پرزیدنت جورج بوش، افغانیستان و عراقا گیرمه قراری آلمیش، آغ ائوین یاخین شرق‌دکی ساواش طرفداری سیاستی بؤیوک اعتراض‌لارا سبب اولموشدو.
بوشون ' تروریزمله ساواش کامپانیاسی ' چرچیوه‌سینده قورولان آمریکا میللی امنیت تشکیلاتی (NSA) اؤلکه‌ده غیری-قانونی دینلمه‌لرینه باشلارکن، "مدنیت‌لر قارشیدورماسی"نا و ایسلاموفوبیگی زمین میدانا گتیرن 11 سپتامبر سالدیری‌لاری باشدا آمریکا اولماق عذره، غرب‌لی دولت‌لرده مسلمان‌لارا قارشی ایشلنن نیفرت گوناهلاریندا بؤیوک آرتیما یول آچدی.
